Šķaunes ezers

Šķaunes ezers (arī Škaunas ezers)Škaunas ezers, LĢIA Vietvārdu datubāze, 2017. gada 28. jūlijā. Skatīts 2021. gada 6. februārī. ir caurteces ezers Latgales augstienes Dagdas paugurainē, Ludzas novada Istras pagastā. Ezeram ir  taisnstūra forma, ziemeļu daļa platāka. Garums 2,6 km, platums līdz 1,3 km. Krasti zemi, lēzeni. Dibens nelīdzens, austrumu daļā smilšains un akmeņains, rietumu daļā – dūņains. Ezera ziemeļrietumu, rietumu un dienvidaustrumu daļā ir sēkļi; dziļākās ezera vietas – ziemeļu un austrumu daļā. No ezera dienvidu gala izplūst neliels strauts uz Ilza ezeru.Šķaunes ezers, Ludzas pilsētas galvenā bibliotēka. Skatīts 2021. gada 6. februārī.Šķaunes ezers, ezeri.lv. Skatīts 2021. gada 6. februārī.

Eitrofs ezers ar nelielu aizaugumu. Mīt līdakas, asari, plauži, līņi, zuši, sīgas, vēdzeles, zandarti. Ezerā atļauta licencēta makšķerēšana,Par licencēto makšķerēšanu Šķaunes ezerā , Ludzas novada pašvaldības Saistošie noteikumi Nr. 11, 2014. gada 1. janvāra redakcija. Skatīts: 2021. gada 6. februārī. rīkotas makšķerēšanas sacensības.Šķaunes ezerā ķērās varenas līdakas, Latgales Laiks, 2006. gada 23. maijā. Archivēts: 2011. gada 20. septembrī. Skatīts: 2021.gada 6. februārī.

Ezera rietumu krasts ietilpst aizsargājamā dabas teritorijā – Istras pauguraines dabas parkā. Ezera krastos izvietojušies Luņu, Garanu Škaunas, Sibilinas Škaunas un Šņitņiku ciemi. Ezera dienvidaustrumu krastā atrodas Šņitņiku kapsēta.

 Atsauces 

Kategorija:Ludzas novada ezeri
Kategorija:Istras pagasts